burgasdotpro/wikipedia huggingface dataset:
Ki-Adi-Mundi

Ki-Adi-Mundi je fiktívna postava zo sveta Star Wars, vystupujúca vo filmoch , a .
Ki-Adi-Mundi bol jeden z mála v ráde Jedi. Jeho najnápadnejším znakom bola zvätšená lebka obsahujúca binárny mozog podporovaný druhým srdcom. Narodil sa na odľahlej planéte Cerea. V štyroch rokoch bol prepravený na Coruscant do chrámu Jedi, kde podstúpil jediský výcvik. Trénoval ho majster Jedi Yoda. O dvadsať rokov neskôr sa ako rytier Jedi vrátil na Cereu a tam pôsobil ako dohliadač cereanských systémov.
Ki-Adi-Mundi po svojich objavoch na Tatooine zaujal trvalé miesto v rade Jediov, dostal titul Jedi. Majster Mundi bol jeden z 212 Jediov poslaných na záchrannú akciu Obi-Wana Kenobiho, Anakina Skywalkera a senátorky Padmé Amidaly uväznených na planéte Geonosis. Droidská armáda zabila väčšinu poslaných Jediov, medzi preživšími Jedimi bol aj Ki-Adi-Mundi. Ako mnoho Jediov sa aj Ki-Adi-Mundi stal generálom Republikovej armády. Bol zabitý klonovanými jednotkami počas rozkazu 66, ktorý nariadil Darth Sidious.
R2-D2

R2-D2 je fiktívny robot vystupujúci v Hviezdných vojnách. Ide o malého bielomodrého robota, ktorý sa vo filme po prvýkrát objavuje na palube lode kráľovnej Amidaly. Postupne sa stal majetkom Anakina Skywalkera. V tretej epizóde patril kapitánovi Wedgi Antillesovi. V štvrtej epizóde obdržal od princeznej Leiy Organy úlohu, aby našiel a kontaktoval Obi-Wana Kenobiho na planéte Tatooine.
Pantera

Pantera je vplyvná americká groove metalová skupina z Arlingtonu v Texase, založená v roku 1981. Aj keď zo začiatku hrala pod vplyvom Glam metal/hardrockových skupín, či už thrash metalových skupín ako Slayer a Metallica, ale aj tradičných skupín ako Black Sabbath a Iron Maiden dokázala svoj vplyv na významnú zmenu žánru, ktorý Panteru postihol na konci 80. rokov. Následne sa stala kľúčovým tvorcom groove metalu - podžánru heavy metalu.
Prvým komerčným úspechom Pantery po deviatich rokoch od založenia bol až album "Cowboys from Hell". Odvtedy sa Pantera stala jednou z najznámejších heavy metalových skupín 90. rokov. Napriek celkovo chladnému prijatiu prvých štyroch albumov museli kritici potom štýl skupiny chváliť; Jason Birchmeier z All Music Guide Panteru považuje za „pravdepodobne najväčšiu metalovú skupinu 90. rokov... jednu z najväčších a najvplyvnejších metalových skupín vôbec.“ Televízia VH1 zaradila Panteru na 45. pozíciu v rebríčku "100 Greatest Artists of Hard Rock" a v rebríčku „Top 10 Greatest Heavy Metal Bands of All-Time“ televízie MTV sa umiestnila na piatom mieste.
Kvôli dlhodobým vnútorným konfliktom bola Pantera roku 2003 rozpustená. V nasledujúcom roku bol jej gitarista "Dimebag" Darrell Abbott počas vystúpenia svojej novej skupiny Damageplan zastrelený na pódiu.
Základná škola sv. Augustína

Základná škola sv. Augustína je cirkevná základná škola v Považskej Bystrici. Škola má 12 tried, spolu 222 žiakov, 20 učiteľov a 3 vychovávateľov. Vyučuje sa v dvoch budovách; priamo v budove školy a v budove Katolíckeho domu, ktorý stojí hneď vedľa. Škola používa učebný plán pre rozšírené vyučovanie jazykov. Vyučuje sa anglický jazyk a od siedmeho ročníka druhý voliteľný cudzí jazyk Nemčina alebo Francúzština. Novým výrazným projektom školy je aj spustenie školských uniforiem. Povinné sú pre 1. ročník a vysoko odporúčané pre všetkých ostatných. Pre druhý stupeň je ako alternatíva spustený obchod so školským merchom. Na škole aktívne funguje žiacka školská rada. Keďže je to katolícka školy, žiaci majú dve hodiny rímskokatolíckeho náboženstva týždenne. Škola má dobre vybavenú knižnicu pravidelne obohacovanú o nové tituly. Súčasťou školy je "Školský klub detí" a "Školské stredisko záujmovej činnosti". V areáli školy a nachádza aj Modulová učebňa na výučbu techniky.
História.
Škola vznikla v 19. storočí, ale podľa starej školskej kroniky sa údajne nedá zistiť kedy presne, lebo staré spisy zhoreli. Budovou školy bol malý prízemný domček za kostolom. V rokoch 1937 – 1939 vybudovali novú školu pri cintoríne, v ktorej prebiehalo vyučovanie do konca druhej svetovej vojny. Potom škola prešla pod štátnu správu. Vyučovanie v katolíckom duchu v nej začalo po zmene režimu v roku 1991, keď získala samostatnú právnu subjektivitu.
Havannah

Havannah je abstraktná dosková hra určená pre dvoch hráčov, ktorú v roku 1987 vyrvoril Christian Freeling. Havannah je podobná doskovej hre Hex.
Pravidlá.
Hracia doska má tva šesťuholníka a obsahuje hracie polia, ktoré majú tiež tvar šesťuholníka. Začiatočníci používajú hraciu dosku so stranami o veľkosti 8 polí, pokročilí hráči používajú hraciu dosku so stranou o veľkosti 10 polí. Každý z hráčov má k dispozícii hracie kamene svojej farby; jeden čierne a druhý biele. 
Hráči sa striedajú v jednotlivých ťahoch. V každom ťahu hráč položí svoj jeden hrací kameň na hraciu dosku. Položené kamene sa nepreskakujú, nepohybujú ani nijak nemenia. 
Cieľom hry je vytvoriť za pomoci svojich kameňov jeden z troch stanovených obrazcov. Hráč, ktorému sa to podarí ako prvému, sa stáva víťazom. Obrazce sú naslednovné:
Umelá inteligencia.
Hoci počítačové programy hrajúce doskové hry sú obvykle lepšie ako ľudia, najlepšie súčasné programy hrajúce Havannah, sú v porovnaní so silnými hráčmi veľmi slabé. V roku 2002 autor tejto hry vypísal odmenu platnú do roku 2012 pre tvorcu takého programu, ktorý ho porazí v desiatich zápasoch aspoň raz.
Pedagogická a Sociálna akadémia sv. Márie Goretti

Pedagogická a sociálna akadémia sv. Márie Goretti (PaSA) v Čadci je stredná odborná škola. Vznikla v roku 1991. V súčasnosti patrí medzi cirkevné školy v zriaďovateľskej pôsobnosti Žilinskej diecézy, ktorá je najmladšou rímskokatolíckou diecézou na Slovensku. V budove školy sídli aj Stredná zdravotnícka škola sv. Františka z Assisi.
Vymedzenie základnej činnosti.
Ide o výchovu a vzdelávanie stredoškolskej mládeže v duchu katolíckej viery. Štúdium je ukončené maturitnou skúškou. Absolvent získava úplné stredné odborné vzdelanie na úrovni ISCED 3A (stupeň vzdelania).
Váľač gúľavý

Váľač gúľavý (iné názvy: váľač guľatý, váľač guľový, váľač guľovitý, [možno preklep:] "váľač guľavý"; lat. "Volvox globator") je zelená riasa (a zároveň bičíkovec) z rodu váľač ("Volvox").
Rod váľač patrí do čeľade váľačovité (lat. v botanike: "Volvocaceae", lat. v zoológii: "Volvocidae") z radu bičíkaté zelené riasy (iné názvy: váľače, váľačotvaré, fytomonády, fytomonádotvaré; lat. v botanike: "Volvocales" alebo "Chlamydomonadales" [v širšom zmysle], lat. v zoológii: "Volvocida" alebo "Phytomonadida"). 
Je to sladkovodný bičíkatý organizmus (bičíkovec), ktorého jednotlivé bunky vytvárajú guľaté kolónie (z toho názov). Bunky v kolóniách javia známky špecializácie (bunkovej diferenciácie) na určité funkcie. Jednotlivé bičíkaté bunky sú uložené po obvode gule zo slizu.
Stredná odborná škola dopravná (Trenčín, Školská 66)

Stredná odborná škola dopravná v Trenčíne je typ strednej školy, ktorá poskytuje úplné stredné odborné vzdelanie na úrovni ISCED 3A.
História.
V septembri v roku 1953 vzniklo Železničné odborné učilište (ŽOU) v Zavare pri Bratislave. V roku 1958 bolo ŽOU dislokované do Trenčína. ŽOU vychovávalo učňov profesií železničiar, strojný zámočník, zámočník koľajových vozidiel, mechanik motorových rušňov a vozňov, elektromontér a elektromechanik, traťový strojník. V roku 1980 bolo ŽOU zaradené do sústavy stredných odborných učilíšť - Stredné odborné učilište železničné (SOUŽ).
30. júna 1992 sa začala výstavba nového areálu SOUŽ Trenčín a jeho otvorenie sa uskutočnilo 2. septembra 1994. V súvislosti s Novým školským zákonom z 22. mája 2008 sa 1. septembra 2008 SOUŽ stalo strednou odbornou školou a vzápätí 1. októbra 2008 škola zmenila názov na Dopravná akadémia. Od 1. septembra 2020 má škola názov Stredná odborná škola dopravná.
Stredná priemyselná škola (Dubnica nad Váhom)

Stredná priemyselná škola Dubnica nad Váhom je odborná stredná škola s technickým zameraním. 
História.
Dňa 2. novembra 1948 Povereníctvo školstva v Bratislave povolilo otvorenie prvej triedy strojníckej priemyselnej majstrovskej školy popri zamestnaní. Najviac sa o to zaslúžilo vedenie závodu dubnickej Škodovky ("Škodove závody", n. p., neskôr závod K. J. Vorošilova, neskôr ZŤS), najmä riaditeľ Karpíšek a vedúci školského oddelenia Jaroslav Baše. Oficiálny názov školy znel "Vyššia priemyselná škola strojnícka" Bratislava, expozitúra Dubnica nad Váhom. 
Prvá trieda denného štúdia štvorročného bola zriadená až v školskom roku 1950/1951; odbor strojnícky, smer konštrukčný. Študovať v nej začalo 45 študentov.
V školskom roku 1953/1954 skončilo školu prvých 34 maturantov denného štúdia, odbor strojníctvo – smer konštrukčný. Názov školy sa zmenil na "Priemyselná škola strojnícka v Dubnici nad Váhom". V školskom roku 1956/1957 sa škola presťahovala do svojej novej budovy.
Každoročne opúšťa školu približne 150 študentov – maturantov, ktorých odbornú spôsobilosť už preverila prax i štúdium na vysokých školách.
Súčasnosť.
Od školského roku 2003/2004 majú žiaci možnosť študovať v študijných odboroch:
Jason Bonham

Jason Bonham (15. júl 1966) je anglický bubeník, syn bubeníka skupiny Led Zeppelin Johna Bonhama.
Život a kariéra.
Bonham sa narodil v Dudley, Worcestershire. Po prvýkrát hral na bicie v štyroch rokoch a objavil sa spoločne so svojim otcom vo filme "The Song Remains the Same", kde bubnoval na zmenšenej bicej súprave. V sedemnástich rokoch hral vo svojej prvej kapele, Airrace. V roku 1985 vstúpil do skupiny Virginia Wolf, s ktorou vydal dva albumy a absolvoval US turné, kde hrali ako predkapela skupiny The Firm.
V roku 1988 sa Bonham spojil s bývalým gitaristom Led Zeppelin Jimmy Pageom, nahral s ním album Outrider a absolvoval turné k tomuto albumu. Nasledujúci rok sa Bonham objavil s tromi zostávajúcimi členmi Led Zeppelin na koncerte v New Yorku k 40. výročiu existencie spoločnosti Atlantic Records. V roku 1989 sa objavil ako špeciálny hosť na Mierovom festivale hudby v Moskve, kde hral skladbu „Rock and Roll“ s ďalšími rockovými hviezdami. 
12. septembra 2007 bolo oznámené, že Jason Bonham by mohol kráčať v šľapajach svojho otca a mohol by hrať na koncerte Led Zeppelin, ktorý usporadúval Ahmet Ertegün 10. decembra 2007 v londýnskej O2 aréne. Podľa hodnotenia od mnohých kritikov bol Jason dôstojným nástupcom svojho otca.
Jan Kefer

PhDr. Jan Kefer ( 31. január 1906 Nový Bydžov - 3. december 1941 koncentračný tábor Flossenbürg) bol významný český astrológ, hermetik a publicista medzivojnového obdobia 20. storočia.
Biografia.
Narodil sa v novobydžovskej meštianskej rodine. Jeho otec pochádzal z Bavorska. Narodil sa ako nevidiaci, avšak v troch rokoch sa jeho vrodená porucha zraku upravila. V Prahe študoval na arcibiskupskom gymnáziu v triede slávneho mystika Jaroslava Ovečku. Absolvoval noviciát premonštrátskeho Strahovského kláštora, z radu však odišiel a vyštudoval filozofickú fakultu Karlovej univerzity.
Pracoval ako knihovník Národného múzea v Prahe, neskôr ako knihovník Strahovského kláštora a vo Vatikánskej knižnici. Bol dlhoročným sekretárom a neskôr aj predsedom spoločnosti československých hermetikov Universalia a redaktorom časopisu "Logos". Zaoberal sa astrológiou, kabalou, mágiou, alchýmiou a teurgiou. Je autorom rady prací o astrológii a hermetizme, v spoločnosti Universalia predniesol na tieto témy radu prednášok. Radu významných diel preložil do češtiny, napr. Tibetskú knihu mŕtvych a diela o mágii Eliphasa Léviho.
Bol zatknutý 18. júna 1941 gestapom za svoje prejevy proti okupačnej moci na pôde Universalie. Zomrel v koncentračnom tábore Flossenbürg. Predtým mu bola ponúknutá spoluúčasť v tíme astrológov Adolfa Hitlera, čo však odmietol.
Tvorba.
Jeho kniha "Praktická astrologie", ktorá vyšla v roku 1939 s podtitulom „Umění předvídání a boje proti osudu“, je takmer klasická, aj keď dnes ju rada astrológov považuje za prekonanú. Znovu vyšla v roku 1993 v nakladateľstve TRIGON. Z ďalších prací Jana Kefera vyšlo v nakladateľstve TRIGON: Theurgie, Theurgie magické evokace, Syntetická Magie.
Respirátor

Respirátor môže byť:
Stolová hra

Stolová hra je hra, ktorá sa hrá (spravidla) na stole, napr.:
Kabala (rozlišovacia stránka)

Kabala môže byť:
Jerome Isaac Friedman

Jerome Isaac Friedman (* 28. marec 1930, Chicago, Illinois, USA) je americký fyzik a profesor na Massachusettskom technologickom inšitúte (MIT). 
V roku 1990 dostal spolu s Henrym Wayom Kendallom a Richardom Edwardom Taylorom Nobelovu cenu za fyziku za práce v oblasti nepružného rozptylu elektrónov na protónoch a viazaných neutrónoch, ktoré viedli k rozvoju kvarkového modelu v časticovej fyzike.
Pin-up girl

Pin-up girl (doslova: „"vyvesené, prišpendlené dievča"“) je modelka, ktorá pózuje na masovo produkovaných atraktívne vyzerajúcich fotografiách (najčastejšie na menších, väčších plagátoch – tzv. posteroch, či zo stránok nástenných kalendárov), ktoré sú súčasťou populárnej kultúry. Termín pin-up je používaný aj na ilustrované, kreslené obrázky, ktoré sú často tvorené emuláciou z fotografií. 
Fotografie pin-up sú tematicky zamerané na neformálne vyobrazenie, ktoré nemá za cieľ vyobraziť portrét modelky s jej charakterovými vlastnosťami, či prezentovať umeleckú myšlienku, ale propagovať materiálny tovar, poskytnúť prezentáciu atraktívneho profesionálneho sex symbolu, či glamour modelky, alebo herečky zaujímavé pre čo najširšiu masu konzumentov. Podobne ako v iných smeroch pop-kultúry je trvanlivosť atraktivity vyobrazení pin-up obrázkov sezónna, rýchlo zastaráva a je obmieňaná novými tvárami.
Medzi najznámejšie pin-up girls by sme mohli zaradiť mená ako sú: Mary Pickford, Pola Negri, Joan Crawford, Josephine Baker, Greta Garbo, Rita Hayworth, Jane Russellová, Judy Garland, Marlene Dietrichová, Marilyn Monroe, Gina Lollobrigida, Twiggy, Brooke Shieldsová, Madonna, Samantha Foxová, Jacqueline Bissetová, Goldie Hawnová, Farrah Fawcett, Cindy Crawfordová, Tyra Banksová, Pamela Andersonová, Carmen Electra a mnoho ďalších.
Henry Way Kendall

Henry Way Kendall (* 9. december 1926, Boston, Massachusetts, USA - † 15. február 1999, Národný park Wakulla Springs, Florida) bol americký fyzik. 
V roku 1990 dostal spoločne s Jerome Isaacom Friedmanom a Richardom Edwardom Taylorom Nobelovu cenu za fyziku za práce v oblasti nepružného rozptylu elektrónov na protónoch a viazaných neutrónoch, ktoré viedli k rozvoju kvarkového modelu v časticovej fyzike.
Richard Edward Taylor

Richard Edward Taylor (* 2. november 1929, Medicine Hat, Kanada – † 22. február 2018, Stanford, Kalifornia, USA) bol kanadský fyzik a emeritný profesor na Stanfordovej univerzite v USA. 
V roku 1990 dostal spolu s Jerome Isaacom Friedmanom a Henrym Wayom Kendallom Nobelovu cenu za fyziku za práce v oblasti nepružného rozptylu elektrónov na protónoch a viazaných neutrónoch, ktoré viedli k rozvoju kvarkového modelu v časticovej fyzike.
Galéria 291

Galéria 291 alebo krátko 291 bola avantgardná umelecká galéria na Piatej Avenue v New Yorku. Bola založená v roku 1905 ako Little Galleries of the Photo-Secession americkými fotografmi Alfredom Stieglitzom a Edwardom Steichenom. 291 predstavila popri fotografických prácach tiež africké umenie a po prvýkrát prezentovala európskeho moderného umelca v Spojených štátoch. Jej galerista Alfred Stieglitz bol kľúčovou postavou vo fotografii a dejinách umenia a prvý moderný organizátor výstav. Galéria a jej časopis "Camera Work" boli dôležitým umeleckým fórom a povzbudzujúcim impulzom pre preddadaistické tendencie, New York-Dada a hneď po ňom nasledujúci vznik prvého moderného umeleckého smeru v Spojených štátoch začiatkom 20. storočia.
Galéria je slávna z dvoch dôvodov. Prvý je, že výstavy pomáhali vyniesť umenie fotografie v Amerike na tú istú úroveň ako maľovanie a sochárstvo. Priekopnícki umeleckí fotografi takí ako Stieglitz, Edward Steichen, Alvin Langdon Coburn, Gertrude Käsebierová a Clarence H. White všetci získali uznanie prostredníctvom výstav v 291. Rovnako dôležité je, že Stieglitz používal toto miesto aby predstavil v Spojených štátoch niektorých avantgardných európskych umelcov tej doby, ako boli napr. Henri Matisse, Auguste Rodin, Henri Rousseau, Paul Cézanne, Pablo Picasso, Constantin Brancusi, Francis Picabia a Marcel Duchamp.
Moták

Moták môže byť:
Camera Work

Camera Work bol fotografický a výtvarný štvrťročník, ktorý vychádzal v Spojených štátoch v rokoch 1903 – 1917.
Vydavateľom bol americký fotograf, publicista a galerista Alfred Stieglitz. Časopis vychádzal v náklade 1000 výtlačkov. Vychádzali v ňom teoretické články o fotografii, umení a spoločnosti, reprodukcie fotografií amerických a európskych autorov, a od roku 1911 tiež reprodukcie avantgardných výtvarných diel.
Subregionalizmus

Subregionalizmus je proces usmernenej, významnej politickej a ekonomickej interakcie v rámci skupiny (spravidla susediacich) štátov. Dochádza k nej v oblasti širokej škály tém obyčajne medzi vládami štátov, miestnymi orgánmi, súkromnými podnikmi a aktérmi občianskej spoločnosti. Spravidla vykazuje nízku mieru inštitucionalizácie.
Dísy

Dísy (staroseversky; slovo v sg. Dís) sú ochranné bohyne, ktoré sa spájajú s vegetáciou, ale aj smrťou. Patria medzi ne napríklad norny a valkýry. Sú to nižšie ženské bohyne.
Norny

Norny sú podľa severskej mytológie druh dís, teda nižších ženských bohýň. Medzi najvýznamnejšie z nich patria tri sudičky: Urd ("Osudová"), Verdandi ("Stávajúca sa") a Skuld ("Čo musí byť"), ktoré zastupujú minulosť, prítomnosť a budúcnosť. Ich úlohou je tkať wyrd, čo je pavučina osudu. Sedia pri koreňoch svetového stromu Yggdrasil. Sudička Skuld spolu s valkýrami po boji vyberá padlých vojakov a rozhoduje, ako bitka dopadne.
Kvalifikácia na Majstrovstvá sveta vo futbale 2010 – Medzikonfederačné play-off

Kvalifikácia na Majstrovstvá sveta vo futbale 2010 - Medzikonfederačné play-off je kvalifikácia tímov umiestených:
Víťaz dvojzápasu postupuje priamo na majstrovstvá sveta do JAR. 
AFC 5. miesto - víťaz OFC.
Na majstrovstvá sveta 2010 postupuje s celkovým skóre 1:0.
CONCACAF 4. miesto - CONMEBOL 5. miesto.
Na majstrovstvá sveta 2010 postupuje s celkovým skóre 2:1.
Matej Hoťka

Matej Hoťka (* 11. júl 1985, Bratislava) je spevák slovenskej kapely From Our Hands. Je autorom hudby aj textov, podieľal sa aj na tvorbe niekoľkých reklamných spotov a skladieb iných známych interpretov. 
S kapelou From Our Hands nahral album "Buildings Fall" vydaný pod hlavičkou českého vydavateľstva Xproduction a albumy "Sinners" a "Individuals". Od začiatku roku 2009 sa na poste gitaristu pravidelne objavuje aj v zostave slovenskej skupiny Hex.
Kvalifikácia na Majstrovstvá sveta vo futbale 2010 – Ázia – Play-off

 Kvalifikácia na Majstrovstvá sveta vo futbale 2010 – Ázia – Play-off bol dvojzápas tímov umiestených na treťom mieste v štvrtej fáze ázijskej kvalifikácie. Postúpila reprezentácia Bahrajnu, ktorá prešla cez Saudskú Arábiu. Doma remizovala , ale v Saudskej Arábii remizovala a s lepším počtom strelených gólov na ihrisku súpera postúpila ďalej. Z tohto play-off postúpil Bahrajn do medzikonfederačného play-off, kde sa stretol s víťazom oceánskej kvalifikácie, tímom Nového Zélandu. 
AFC - play-off.
Na medzikonfederačné play-off postupuje národný tím Bahrajmu s celkovým skóre .
Colná únia Európskej únie

Colná únia Európskej únie (angl. "European Union Customs Union") je colná únia, ktorá pozostáva zo všetkých členských štátov Európskej únie (a Monaka). Žiadne clo sa nevyberá na tovar v colnej únii a na rozdiel od združenia voľného obchodu členské štáty colnej únie uvaľujú spoločnú externú tarifu na všetok tovar dovážaný do únie. Jeden z dopadov existencie colnej únie je ten, že členské štáty colnej únie EÚ musia konať v medzinárodnom obchode ako jeden celok.
Územia EÚ vylúčené z Colnej únie EÚ.
Hoci všetky členské štáty EÚ sú členmi colnej únie, nie všetky ich územia sú časťou colnej únie. Môže to byť preto, lebo dané územie nie je súčasťou EÚ, má výnimku alebo je vylúčené z colnej únie z dôvodu ekonomických alebo politických okolností.
Vzťahy s niektorými privilegovaným štátmi mimo EÚ.
Súčasť Colnej únie EÚ.
Integrálnou súčasťou Colnej únie EÚ sú: Monako a britské územia Akrotiri a Dekeleia, Guernsey, Man a Jersey 
Colné únie s Colnou úniou EÚ.
Colnú úniu s Colnou úniou EÚ majú uzavretú: Turecko (-porov. aj nižšie), Andorra a San Maríno. 
Dohody o voľnom obchode.
Dohodu o voľnom obchode s EÚ s colnými zvýhodneniami má uzavretú veľa štátov, napr.: 
Tieto štáty sú väčšinou (a to obyčajne recipročne) úplne oslobodené od cla (prípadne majú aspoň znížené clo), ale podmienkou je, že daný tovar musel byť - aspoň prevažne - vytvorený v danom (a teda nie v nejakom treťom) štáte, čiže musí isť o tzv. pôvodný výrobok, a táto skutočnosť musí byť doložená dokladmi. Často existujú aj ďalšie zvýhodnenia: Napr. pre štáty EZVO, CEFTA a štáty južného Stredomoria platí, že pre oslobodenie od cla pri styku medzi súkromnými osobami na nekomerčné účely nie je potrebné dokladmi dokladať, že ide o pôvodný výrobok, ak je splnená podmienka, že cena daného tovaru nepresahuje pri zasielaní poštou 500 EUR, resp. pri prevoze cez hranicu v osobnej batožine 1200 EUR (článok 26 Regionálneho dohovoru o paneuro-stredomorských preferenčných pravidlách pôvodu).
Spojená škola sv. Jozefa

Spojená škola sv. Jozefa v Novom Meste nad Váhom zlučuje tri organizačné zložky:
Zriaďovateľom školy je Kongregácia školských sestier de Notre Dame .
História školy.
Škola nadväzuje na tradíciu kresťanského školstva. V rokoch 1927 až 1950 existovala v Novom Meste nad Váhom Škola sv. Jozefa, ktorej zriaďovateľom bola Kongregácia Školských sestier de Notre Dame. Základnú školu sa vďaka úsiliu rodičov a Kongregácie podarilo znovu obnoviť v roku 1991.
V roku 1995 vzniklo aj Gymnázium sv. Jozefa - najskôr 8-ročné, neskôr aj 4-ročné.
Tepuy

Tepuy alebo tepui je označenie pre stolové hory, ktoré sa nachádzajú v Guyanskej vysočine, hlavne vo Venezuele. 
Tepuy tvoria najčastejšie izolované stolové hory, ktoré nevytvárajú samostatné hrebene. Vystupujú strmo nad tropický prales a často vyčnievajú z hmly a oblakov. Vyvolávajú tak praveký obraz, ktorý pravdepodobne inšpiroval A. C. Doylea v jeho knihe "Stratený svet".
Aj vďaka tomu sa na nich uchovali, mnohé endemické rastlinné a živočíšne druhy. Najznámejšími stolovými horami sú Autana, Auyán Tepui a Mount Roraima (najznámejšia nachádzajúca sa na hranici Venezuely, Brazílie a Guyany), nachádza sa na nich i nachádza sa na nej aj najvyšší vodopád na svete Angelov vodopád. Tvoria ich najčastejšie rozsiahle súvrstvia prekambrických kremencov, ktoré sú síce odolnejšie erózii ako okolité horniny, ale postupne sú rozrezávané vodnými tokmi.
Obchodná akadémia (Poprad, Murgašova 94)

Obchodná akadémia Poprad je verejná stredná odborná škola nachádzajúca sa na Murgašovej ul. 94 v Poprade. Zriaďovateľom školy je Prešovský samosprávny kraj. 
História školy.
Škola vznikla v meste Kežmarok, odkiaľ ju neskôr presťahovali do neďalekého Popradu. 5. septembra 1939 bola slávnostne otvorená ŠSOŠ Poprad, prvá stredná škola vyššieho typu v meste Poprad. Škola bola prvý školský rok 1939/1940 umiestnená v priestoroch terajšieho Obvodného úradu Poprad a neskôr bola premiestnená do dnešného sídla Katolíckej univerzity. Do dnešnej budovy sa škola sťahovala v roku 1950. Budovu dal postaviť veľkopodnikateľ Tomáš Baťa.
Súčasnosť školy.
V roku 1995 bol zavedený odbor obchodná akadémia, ktorý pripravuje študentov dodnes. V roku 2012 pridala škola do svojej ponuky nový študijný odbor služby v cestovnom ruchu. V decembri 2019 si slávnostným galavečerom pripomenula 80. výročie založenia. Počas roka 2019 zároveň prešla väčšou rekonštrukciou, ktorej cieľom bolo zníženie energetickej náročnosti vďaka zatepleniu fasády, strechy, stropu suterénu a s tým súvisiacimi stavebnými úpravami. V školskom roku 2021/22 študuje v 12 triedach celkovo 343 študentov.
Partnerská škola.
Už od roku 1949 je partnerskou školou Obchodnej akadémie Poprad Obchodná akadémia T. Baťu Zlín. Kolektívy pedagogických zamestnancov sa pravidelne stretávajú raz ročne v Poprade a na výmenu ďalší rok v Zlíne.
Gymnázium (Košice, Alejová 1)

Gymnázium Alejová 1 je gymnázium so štvorročným aj osemročným štúdiom nachádzajúce sa na ulici Alejová v Košiciach, mestskej časti Juh. Je partnerskou školou Prírodovedeckej fakulty Univerzity P. J. Šafárika v Košiciach.
História.
Počiatky školy siahajú do roku 1988, kedy v základnej škole L. Novomeského 4 bola zriadená jedna trieda 5. ročníka so zameraním na matematiku, kmeňovo pričlenená ku Gymnáziu na bývalej Šmeralovej ulici. Po čase škole chýbali priestory. Nové priestory im ponúkol Ing. Ladislav Makó, CSc., riaditeľ SPŠH na Alejovej ulici. 24. septembra 1990 sa osem tried gymnázia spolu s vtedajším pedagogickým zborom nasťahovalo do budovy hutníckej priemyslovky. Riaditeľ priemyslovky sa stal taktiež riaditeľom gymnázia.
V školskom roku 2004/2005 bolo založené samostatné gymnázium na Alejovej ulici s vlastným vedením. Riaditeľom školy sa stal PhDr. Ľubomír Sobek, ktorý pôsobí ako riaditeľ do dnes. Zastupiteľstvo Košického samosprávneho kraja v rámci tretej etapy racionalizácie siete škôl rozhodlo, že odo dňa 31. augusta 2011 zo siete stredných škôl vyradí "Stredná priemyselná škola hutnícka". Týmto gymnázium získalo vlastnú samostatnú budovu.
Vzdelanie.
Gymnázium Alejová je špecifické tým, že otvára triedy osemročného a štvorročného štúdia. Osemročné štúdium je špecializované na matematiku, štvorročné je všeobecné. V školskom roku 2018/2019 sa otvorila experimentálna trieda štvorročného gymnázia so zameraním na matematiku. Týmto sa Gymnázium Alejová 1 stála jedným z dvoch slovenských gymnázií, ktoré sa zapojilo do experimentálneho overovania nového vzdelávacieho programu pre predmety matematika a matematické metódy.
Vedenie školy.
Riaditelia školy od jej vzniku:
Motýlik

Motýlik môže byť:
Asovia

Asovia alebo aesir (v starej islandčine plurál "æsir"; singulár "áss" (= boh/jeden z Asov) alebo "óss" alebo (ako meno runy "ás") je mladšia skupina bohov v severskej mytológii. Medzi týchto bohov patria Odin a Thor. Bohovia ako Freya, Frey a Njörd patria medzi vanov (staršiu skupinu bohov). Podľa mytológie tieto dve skupiny bohov spolu súperia, ale nakoniec dôjde k ich spojeniu. Asovia používajú mágiu gald, čo je mágia veršov a zaklínadiel. Centrom kultu týchto bohov bolo v švédskom meste Uppsala. Ich sídlo sa nazýva Asgard; títo bohovia tiež pridelili ľuďom miesto, kde majú bývať - Midgard. Asovia nie sú nesmrteľní, ale vďaka jablkám bohyne Iduny nestarnú. Väčšinu z týchto bohov čaká koniec pri ragnaröku (čo je označenie pre koniec sveta, zánik bohov, poslednú bitku medzi dobrom a zlom).
Voľby do orgánov samosprávnych krajov na Slovensku v roku 2009

Predseda Národnej rady Slovenskej republiky svojím rozhodnutím č. 272/2009 Z. z. zo dňa 3. júla 2009 vyhlásil voľby do zastupiteľstiev samosprávnych krajov a voľby predsedov samosprávnych krajov. Deň volieb určil na sobotu 14. novembra 2009. Celková volebná účasť bola nízka, zúčastnilo sa len okolo 20% voličov. Celé voľby pritom stáli 8,4 milióna €. Vo všetkých prípadoch vyhrali kandidáti, ktorí aj v prvom kole získali najvyšší počet hlasov.
Výsledky volieb do zastupiteľstva samosprávnych krajov.
Počet poslancov jednotlivých zastupiteľstvách samosprávnych krajov podľa politických strán a hnutí.
Iné strany, ktoré samostatne nedosiahli hranicu 1,00 % za SR, majúce svojich zástupcov v zastupiteľských zboroch samosprávnych krajov:
Internetový marketing

Internetový marketing (iné názvy: i-marketing, webový marketing, online marketing, elektronický marketing, e-marketing) je skupina viacerých činností, praktík a postupov, ktoré sa snažia naplniť ciele získavať nových návštevníkov, udržať ich a ich návštevu premeniť na obchod. Internetový marketing je proces. Je to proces práce s dátami. Online marketing ako proces sa skladá z 9 krokov: "Analýza trhu" (1), "analýza konkurencie" (2), "analýza vlastnej webovej prezencie" (3). Na základe získaných dát nasleduje formulácia "marketingovej stratégie" (4), na základe ktorej je tvorený "marketingový plán" (5). Následne je realizovaná "exekutíva", ktorá sa realizuje podľa nastaveného marketingového plánu (6). Každá realizovaná marketingová činnosť je vyhodnocovaná podľa kľúčových metrík výkonnosti [tiež nazývané ako KPIs] (7). V prípade ak KPIs indikujú nutnosť úpravy marketingových aktivít (napríklad reklamné texty), tieto sú následne upravované. Táto fáza sa nazýva "optimalizácia marketingových aktivít". Výnimočne sa pristupuje k úprave marketingovej stratégie, menej výnimočne k úprave marketingového plánu (8). "Prieskum trhu" v rámci ktorého sledujeme ako konkurencia reaguje na implementáciu marketingových aktivít (9).
Na prvý pohľad by sa mohlo zdať, že iba o prenesenie tradičného konceptu marketingu do prostredia internetu. Nie je to však také jednoduché. Pri tradičnom poňatí marketingu je dôležitým prvkom informovania a šírenia správ o produkte, alebo službe reklama. Rôznymi kanálmi sa následne o týchto výstupoch podnikateľskej jednotky dozvie jej odberateľ. Či už ide o firmu, alebo koncového zákazníka.
Pri internetovom marketingu však to tohto kanála ešte vstupuje internetový vyhľadávač. Odberateľ sa prostredníctvom vyhľadávača dozvie o viacerých stránkach, kde by potenciálne našiel to, čo hľadá.
Preto je pri internetovom marketingu dôležité nielen zaujať spotrebiteľa, ale aj vyhľadávač - a to tak, aby zaradil konkrétny web čo najvyššie vo výsledkoch vyhľadávania. internetový marketing je preto koncept viacerých súčastí.
A nakoniec - reklama na internete sa deje so zacielením na obe zúčastnené strany - aj vyhľadávač, aj zákazník.
Pre vyhľadávač musí rešpektovať niekoľko technických parametrov a pre zákazníka - musí hlavne zaujať.
Formy internetového marketingu:
SEO, PPC, Propagácia na sociálnych sieťach (Facebook, Twitter, ...), Súťaže, Newsletter, Starosť o existujúcu klientelu (bonusy / zľavy pre stálych klientov), Affiliate program, Dropshipping, Retargeting.
Súdruh

Súdruh (feminínum: súdružka) je zastarané oslovenie priateľa či druha (napr. v povolaní, v istej spoločnej veci). Oslovenie sa neskôr zaužívalo ako označenie a vzájomné oslovenie členov komunistických alebo socialistických politických strán či zoskupení. Používalo sa aj ako úradné oslovenie v mnohých krajinách s komunistickým režimom (napr. súdruh riaditeľ namiesto pán riaditeľ, súdružka učiteľka namiesto pani učiteľka), pričom sa v písanom texte často nahradzovalo skratkou s. pred menom (napr. s. Dubček). V socialistických krajinách a v komunistických hnutiach sa používa dodnes.
Biela vrana (cena)

 
Biela vrana je slovenské ocenenie, udeľované od roku 2008 ľuďom, ktorí preukázali občiansku statočnosť a svojimi postojmi upozorňujú na problémy spoločnosti, hoci im to prináša problémy. Udeľujú ho občianske združenia Aliancia Fair-play a VIA IURIS.
Z nominácií, ktoré pripravia organizácie, vyberá nositeľa ceny (môže ich byť aj viac) hodnotiaci výbor, zložený z ľudí aktívnych v spoločenskom a občianskom živote.
Laureáti dostávajú ceny na verejnom podujatí – v roku 2008 na hudobnom festivale Pohoda, v rokoch 2009 a 2010 symbolicky 17. novembra počas série koncertov s názvom Koncert pre všímavých, v rokoch 2011 a 2012 počas podujatí organizovaných pri príležitosti 17. novembra.
Cenu odovzdávajú laureáti ocenenia z minulých ročníkov a osobnosti verejného života, ktoré sú zvyčajne aj členmi poroty. Ceny už odovzdávali hudobník, politik a bývalý disident Michael Kocáb, filozof Egon Gál, spisovateľ a novinár Martin Milan Šimečka, herečka Emília Vášáryová, spisovateľ Tomáš Janovic.
Martin Chudý

Martin Chudý môže byť:
Tyrolean Airways

Tyrolean Airways, oficiálne "Tyrolean Airways Tiroler Luftfahrt GmbH", bola rakúska letecká spoločnosť so sídlom v Innsbrucku, ktorá bola členom Star Alliance a Austrian Airlines Group, v ktorej lietala pod značkou Austrian Arrows.
História.
Spoločnosť založili v roku 1978 Gernot Langes-Swarovski a Christian Schwemberger-Swarovski ako "Aircraft Innsbruck". V roku 1979 bola spoločnosť premenovaná na "Tyrolean Airways" a v roku 1980 otvorila pravidelnú prevádzku so 48 miestnym lietadlom De Havilland Canada Dash 7 z Innsbrucku do Viedne a Zürichu. V roku 1994 kúpila podiel v spoločnosti Austrian Airlines. Následne došlo k čiastočnej obmene flotily a farebná úprava lietadiel sa priblížila k farbám materskej spoločnosti.
Destinácie.
Tyrolean Airways prevádzkuje 6 destinácií v Rakúsku a 74 destinácií v Európe.
Letisko Viedeň-Schwechat.
Amsterdam, Atény [sezónne], Barcelona [sezónne], Bazilej, Belehrad, Berlín-Tegel, Bologna, Bolzano, Brusel, Bukurešť-Otopeni [sezónne], Budapešť, Kišiňov, Kolín/Bonn, Kodaň, Dnipro, Doneck, Drážďany, Dubrovník [sezónne], Düsseldorf [sezónne], Florencia, Frankfurt, Ženeva, Göteborg-Landvetter, Graz, Hamburg [sezónne], Helsinki, Jasy, Innsbruck, Istanbul-Atatürk, Charkov, Kyjev-Borispol, Klagenfurt, Košice, Krakov, Krasnodar, Leipzig/Halle, Linz, Ľvov, Lyon, Miláno-Linate, Miláno-Malpensa [sezónne], Minsk, Mníchov, Nice, Oslo-Gardermoen, Podgorica, Praha, Priština [sezónne], Rostov nad Donom [sezónne], Salzburg, Sarajevo [sezónne], Sibiu, Skopje, Soči, Sofia [sezónne], St. Gallen-Altenrhein, Sankt Peterburg, Štokholm-Arlanda, Stuttgart, Tbilisi [sezónne], Solún [sezónne], Temešvár, Tirana, Tripolis, Varna, Benátky-Marco Polo, Vilnius, Varšava, Záhreb, Zürich [sezónne]
Brook Taylor

Brook Taylor (* 18. august 1685, Edmonton, Spojené kráľovstvo – † 30. november 1731, Londýn) bol anglický matematik. Zaoberal sa predovšetkým matematickou analýzou a je známy najmä vďaka Taylorovým radom a Taylorovým polynómom, ktoré sú po ňom pomenované. V rokoch 1714 - 1718 bol sekretárom Kráľovskej vedeckej spoločnosti ("Royal Society of London for the Improvement of Natural Knowledge").
Hans Georg Dehmelt

Hans Georg Dehmelt (* 9. september 1922, Görlitz, Nemecko† 7. marec 2017, Seattle, Washington, USA) bol nemecko-americký fyzik.
V roku 1989 dostal spoločne s Wolfgangom Paulom Nobelovu cenu za fyziku za vývoj techniky tzv. iónovej pasce, ktorá sa využíva pri presnom meraní g-faktoru elektrónov. V tom istom roku dostal cenu aj Norman Foster Ramsey.
Biela vrana

Biela vrana môže byť:
Wolfgang Paul

Wolfgang Paul (* 10. august 1913, Zeithain, Nemecko - † 7. december 1993, Bonn) bol nemecký fyzik. 
V roku 1989 dostal spolu s Hansom Georgom Dehmeltom Nobelovu cenu za fyziku za vývoj techniky tzv. iónovej pasce, ktorá sa využíva pri presnom meraní g-faktoru elektrónov. V roku 1989 dostal Nobelovu cenu za fyziku aj Norman Foster Ramsey.
Rádioaktivita

Rádioaktivita alebo rádioaktívnosť môže byť:
Rádioaktivita môže byť aj:
Rádioaktívnosť môže byť aj:
Jar Jar Binks

Jar Jar Binks je fiktívna postava zo série Star Wars. Je príslušníkom fiktívnej rasy Gunganov, žijúcich na fiktívnej planéte Naboo. Pre svoju nešikovnosť bol vyhnaný z podvodného sveta. Vráti sa ale späť s Qui-Gonnom Jinnom a jeho padawanom Obi-Wanom Kenobim. Keď senátorka Padmé Amidala opúšťa v druhej epizóde Coruscant, ustanoví Jar-Jara svojím zástupcom.
Anděl

Anděl môže byť:
Jozef Medveď

Jozef Medveď môže byť:
Aristid Abafi

Aristid Abafi (Abaffy)" - "Abaffy de Nagyabafalva et Felső-Lehota" (* 1. júl 1799, Horná Lehota – † 1861, Budapešť) bol stoličný hodnostár" a statkár. Pochádzal z uhorskej šľachtickej rodiny Abafiovci. Propagoval zakladanie vzorových hospodárstiev, racionálny chov dobytka a moderne riadené hospodárstvo. Sám hospodáril na svojom majetku v Hornej Lehote.
Voľby do orgánov samosprávy obcí na Slovensku

Voľby do orgánov samosprávy obcí na Slovensku alebo hovorovo komunálne voľby sú voľby poslancov zastupiteľstiev a starostov obcí, mestských častí a primátorov miest.
Alvin Langdon Coburn

Alvin Langdon Coburn (* 11. júna 1882, Boston, Massachusetts, USA – † 23. novembra 1966 Colwyn Bay, Spojené kráľovstvo) bol americký fotograf, člen fotografického spolku Photo-Secession a spoluzakladateľ Pictorial Photographers of America.
Život a dielo.
Alvin Langdon Coburn sa narodil v Bostone roku 1882. V roku 1899 odišiel do Londýna so svojim vzdialeným príbuzným, fotografom F. H. Dayom. V roku 1901 sa vrátil a v New Yorku si otvoril ateliér. Začiatkom roku 1903 mal svoju prvú samostatnú výstavu v "Camera Clube" v New Yorku. V roku 1904 opäť odišiel do Londýna.
V rokoch 1903–1909 publikoval Coburn svoje snímky v časopise Camera Work. V roku 1906 mal samostatnú výstavu v Kráľovskej fotografickej spoločnosti v Londýne, kde tiež vydal dve ručne tlačené fotografické publikácie: "London" (1909) a New Your (1910).
V roku 1912 vytvoril cyklus fotografií "New York z jeho striech", vo svojej dobe novátorské dielo snímok mesta z vtáčej perpektívy.
Vďaka svojmu priateľstvu s G. B. Shawom mal príležitosť portrétovať významné osobnosti. Kolekciu portrétov Coburn publikoval roku 1913 pod názvom "Men of Mark". Druhý zväzok "More Men of Mark" vyšiel roku 1922. V období 1914–1921 vytvoril tretí cyklus 33 portrétov, hudobných skladateľov a muzikantov, ktorý však nebol vydaný.
Roku 1916 založil s Gertrudou Käsebierovou a C. H. Whitem spolok Pictorial Photographers of America.
V roku 1916 vyvinul Coburn zo sklenených hranolov a zrkadiel kaleidoskopické zariadenie, pomocou ktorého vytváral abstraktné fotografie, tzv. "vortografie", ovplyvnený vorticizmom a skupinou britských umelcov, medzi ktorými bol tiež básnik Ezra Pound. Coburn vystavil 18 vortografií, ktoré vyvolali veľkú pozornosť, v Londýne roku 1917.
V roku 1918 sa usadil vo Walese, kde fotografoval a vydal knihu "Book of Harlech". Začal sa zaujímať o ezoterizmus a mysticizmus, čomu potom venoval väčšinu svojho času.
Constantin Brâncuși

Constantin Brâncuşi (* 19. február 1876, Hobiţa, Rumunsko – † 16. marec 1957, Paríž) bol pôvodom rumunský moderný sochár tvoriaci vo Francúzsku a radený k abstraktnému expresionizmu.
Umenie.
Pre Brâncuşiho dielo bolo typické zjednodušenie formy a radikálna vízia. Medzi jeho najznámejšie diela patrí séria 28 verzií Vtáka v priestore. So zjednodušením tiež súvisí aféra, kedy umelec žaloval amerických colných úradníkov, ktorí uvalili na jeho dielo vysoké clo, ktoré bolo určené pre priemyslové materiály a odmietli uznať tomuto predmetu status umeleckého diela bez cla.
Spoločenský život.
V Paríži žil bohatý spoločenský a bohémsky život. Stýkal sa s umeleckou smotánkou svojej doby ako bol Ezra Pound, Guillaume Apollinaire, Pablo Picasso, Marcel Duchamp, Amedeo Modigliani, Henri Rousseau alebo Fernand Léger. Tiež sa stýkal s radom Rumunov bývajúcich v Paríži. Napríklad s Eugènom Ionescom. Ako hostiteľ bol obľúbený, hral na husle a spieval rumunské piesne. Mal rád cigarety, víno a dámsku spoločnosť.
Brancusi zomrel 16. marca roku 1957 s viac ako 215 sochami a 1200 fotografiami na svedomí. Bol pochovaný na parížskom cintoríne Cimetière du Montparnasse.
Stredná odborná škola (Považská Bystrica, Slov. partizánov 1129/49)

Stredná odborná škola v Považskej Bystrici vznikla zlúčením "Strednej priemyselnej školy" a "Stredného odborného učilišťa stavebného" 3. septembra 2008. Štúdium prebieha v štvorročných študijných odboroch stavebného zamerania s maturitou a 3-ročných učebných odboroch stavebného, autoopravárenského, drevárskeho a technicko-administratívneho zamerania. Absolventi učebných odborov majú možnosť pokračovať v štúdiu na škole formou 2-ročného denného nadstavbového štúdia, ktoré je ukončené maturitnou skúškou.
V rámci procesu ďalšieho vzdelávania Stredná odborná škola ponúka záujemcom vzdelávanie programy - rekvalifikačné kurzy v jednotlivých odboroch. Vzdelávacie programy sú akreditované Ministerstvom školstva, vedy, výskumu a športu Slovenskej republiky. Absolvent získa osvedčenie o absolvovaní vzdelávacieho programu, ktoré ho oprávňuje požiadať o overenie odbornej spôsobilosti v danom odbore  a získať tak osvedčenie o úplnej kvalifikácii. Osvedčenie o úplnej kvalifikácii slúži predovšetkým ako doklad, na základe ktorého môže osoba požiadať o vydanie živnostenského oprávnenia v danom odbore.
Hobiţa (Peştişani)

Hobiţa je dedina v župe Gorj v Malom Valašsku (Rumunsko) patriaca do obce Peştişani. Po prvýkrát je spomínaná v dokumente kniežaťa Neagoe Basaraba v roku 1518. Hobiţa je rodným miestom známeho sochára Constantina Brâncuşiho (1876–1957).
Hybris (pýcha)

Hybris () znamenala v gréckom staroveku navonok prejavovanú pýchu, domýšľavosť a aroganciu, drzé konanie a vystupovanie, ktoré vyvolá trest bohov, ktorý následne postihne celú spoločnosť. Pôvod slova sa odvodzuje od predpony "hyper"- a slovesa ísť, kráčať; označovalo teda niečo ako prekročenie hraníc.
Grand Central Terminal

Grand Central Terminal (GCT) – (známy aj ako Grand Central Station alebo jednoducho Grand Central) je železničná stanica na Manhattane v New Yorku. Je to najväčšia stanica sveta s celkovým počtom 44 nástupíšť, ktoré sú rozdelené do dvoch poschodí a obidve sú pod zemou. Je to konečná stanica na 42. ulici (42nd Street) a Park Avenue v centre Manhattanu v New Yorku.
Pre monumentálny priestor a puntičkársky vypracované detaily bol Grand Central Terminal opísaný ako „najroztomilejšia stanica na svete“. V roku 2011 cestovateľský časopis "Travel + Leisure" označil GCT ako šiestu najnavštevovanejšiu turistickú atrakciu, s ročnou návštevnosťou približne 21,6 milióna návštevníkov.
História.
Stanicu navrhol John B. Snook a bola otvorená v októbri 1871.
Pred postavením Grand Central Terminal stáli na tomto mieste dve budovy, ktoré slúžili ako železničné stanice. Grand Central bol postavený pre New York Central Railroad v čase najväčšieho rozkvetu amerických železníc, je to najväčšia stanica na svete podľa počtu nástupíšť: 44 nástupíšť a 67 koľají. Stanica je dvojposchodová, s nástupišťami v podzemí. Plánuje sa rozšírenie stanice na 75 koľají a 48 nástupíšť. Terminál sa rozkladá na ploche 48 akrov. Mnoho ľudí volá budovu "Grand Central Station". "Grand Central Station" je však názov neďalekej pošty, ako aj meno predchádzajúcej železničnej stanice a tiež stanice metra na rovnakom mieste. Od roku 1976 je stanica zapísaná do zoznamu amerických pamiatok ako National Historic Landmark. Po útokoch z 11. septembra visí zo stropu americká vlajka, ktorá dominuje celému priestoru. Za zmienku stoja aj staničné hodiny, ktoré sú symbolom Grand Central.
Cimetière du Montparnasse

Cimetière du Montparnasse "(Cintorín Montparnasse)" je významný cintorín v Paríži, ktorý leží v južnej časti mesta vo štvrti Montparnasse v 14. parížskom obvode.
So svojimi je druhým najväčším pohrebiskom vo vnútri Paríža a je súčasne jednou z najväčších zelených plôch v meste. Nachádza sa tu asi 35 000 hrobov a rastie tu asi 1 200 stromov, hlavne lipy, cédre, javory, jaseň a rôzne druhy ihličnanov.
História.
Pôvodne sa v týchto miestach nachádzali tri poľnohospodárske usadlosti. V 17. storočí tu vznikol súkromný cintorín pre duchovných z farnosti Saint-Jean-de-Dieu.
Na počiatku 19. storočia vtedajší parížsky prefekt Nicolas Frochot nechal vykúpiť tunajšie pozemky a zriadil tu jeden z troch veľkých cintorínov za vtedajšími hradbami Paríža. Prvý pohreb sa konal dňa 25. júla 1824.
Výber pochovaných osobností.
Je tu pochovaných mnoho slávnych osobností, takže sa cintorín stal svojho druhu atrakciou. Návštevníci si môžu pri vstupe zakúpiť zoznam a mapku ukazujúcu umiestnenie hrobov.
Významné parížske cintoríny.
V súčasnosti je na území mesta Paríža funkčných 14 cintorínov, z ktorých štyri majú viac než 10 000 hrobových miest:
Ďalších šesť cintorínov určených k pochovávaniu Parížanov leží mimo územia hlavného mesta. Ich názvy jsou odvodené od miest, v ktorých sa nachádzajú:
Aloysius Bertrand

Aloysius Bertrand (vlastným menom Louis-Jacques-Napoléon Bertrand, * 20. apríla 1807, Ceva - † 29. apríla 1841, Paríž) bol francúzsky básnik a spisovateľ. Napísal zbierku básní v próze "Gaspard de la nuit" (po slovensky "Gašpar noci"), podľa ktorej napísal rovnomennú suitu skladateľ Maurice Ravel. Založil žáner básne v próze vo francúzskej literatúre a inšpiroval symbolistických básnikov.
Narodil sa v meste Ceva v oblasti Piemont, jeho rodina sa ale v roku 1814 usadila v Dijone. Vtedy začal jeho záujem o toto mesto. Prispieval do miestneho denníka, súc uznávaný Hugom a Sainte-Beuveom. Krátko žil v Paríži, kde ale nemal úspech, takže sa vrátil do Dijonu a ďalej písal do miestnych novín. "Gaspard de la nuit" bol dokončený už v roku 1836, ale publikovaný bol až v roku 1842 potom, čo Bertrand zomrel na tuberkulózu. Kniha bola znovuobjavená Baudelairom a Mallarmém a teraz je považovaná za klasiku francúzskej poézie a fantastickej literatúry.
Bez ladu a skladu

Bez ladu a skladu je slovenská hudobná undergroundová skupina, ktorá vznikla v roku 1985 v Trenčíne. Je známa svojou rytmickou ale i kakofónickou hudbou a metaforickými textami pre ktoré bola v 80. rokoch typická odvážna kritika politického režimu. V r. 2009 ju americký denník New York Times zaradil medzi "„skupiny, ktoré prispeli k pádu železnej opony“" v štátoch bývalého komunistického režimu a jej členov tiež nazval "„hudobníkmi, ktorí vyčnievali spoza železnej opony“".
Špecifikom skupiny je aj vokál speváka a kľúčovej postavy Bez ladu a skladu, Michala Kaščáka, ktorý mal v čase vzniku zoskupenia iba 13 rokov. Skupina je známa aj svojou vizážou, ku ktorej patria čierne obleky, úzke kravaty, biele ponožky a tmavé okuliare, ku ktorým ich, rovnako ako hudobne, inšpirovala iná trenčianska undergroundová skupina Chór vážskych muzikantov.
Bez ladu a skladu hrávali aktívne až do roku 1997 a vydali tri štúdiové albumy. Neskôr sa z rozpadnutej formácie opäť zoskupila kapela Neuropa (M. Kaščák, P. Kohout, P. Slameň). Skupina v súčasnosti hráva už iba na príležitostných akciách a koncertoch, zväčša na festivale Michala Kaščáka, Pohoda.
História.
Skupina vznikla v r. 1985. Zakladateľmi skupiny boli Peter Kaščák spolu s Richardom Rybníčkom (bicie), Martinom Beďatšom (gitara) a Rasťom Kubicom (saxofón). Krátko na to sa k skupine pridal aj brat Petra Kaščáka, Michal (spev). Tvorba skupiny bola výrazne ovplyvnená trenčianskou hudobnou scénou: skupinou CHVM a pridruženými kapelami. "„Na našom zvuku malo veľkú zásluhu aj to, ako málo sme ovládali hudobné nástroje.“"
Skupina taktiež nenachádzala záujem o metalovú, či depešácku vlnu, klasický pop ani rock: "„Vedeli sme iba, že nechceme spievať texty o láske a mieri, o čom vtedy spievali všetci.“"
Skupina zaznamenala pozitívny ohlas už na svojom prvom koncerte. V r. 1986 absolvovali Bez ladu a skladu svoj prvý veľký koncert, sprostredkovaný manažérkou skupiny E, Lenkou Zogatovou, na ktorom si zahrali s Chórom vážskych muzikantov a spomínanou skupinou E. Na základe koncertu sa skupina dostala na pražský RockFest, ktorý jej pomohol odštartovať kariéru. V r. 1987 si Bez ladu a skladu zahrali na spoločnom koncerte spolu so svetovo uznávaným džezmenom Jiřím Stivínom, ktorý zorganizoval manažér a organizátor koncertov Ladislav „Agnes“ Snopko. V tom istom roku nahrali svoj prvý videoklip k skladbe Udavač a absolvovali poľské turné. Napriek istým koncertným činnostiam musela skupina neustále čeliť aj zákazom hrania. 
Po vydaní albumu Horúce Hlavy vystriedal Richarda Rybníčka za bicími Peter Slameň.
Diskografia.
LP.
Štúdiové:
Neoficiálne:
Kartel

Kartel je dohoda medzi podnikmi, organizáciami alebo štátmi, v ktorej sa obmedzuje alebo eliminuje konkurenčný boj medzi členmi kartelu s cieľom maximalizovať zisky členov kartelu. Kartelové dohody bývajú jedným z dôsledkov klientelistického konania.
V mnohých krajinách je zakázaný, pretože bráni rozvoju konkurenčného prostredia a výhod, ktoré z neho plynú. 
Kartel sa vyskytuje hlavne v oblasti oligopolu. Takzvaný zmluvný alebo koluzívny oligopol vzniká v situácii, keď niekoľko firiem predávajúcich alebo ponúkajúci rovnaké alebo podobné výrobky či služby zistí, že ich ceny sú približne na rovnakej úrovni a vzájomná cenová vojna by tieto podniky oslabila. Dôjdu k záveru, že je pre nich výhodnejšie zvyšovať spoločný zisk zvyšovaním cien alebo rozdelením trhu. Uzavrú preto tajnú dohodu o stanovení monopolných cien, o trhovom podiele každej z firiem. Každá firma sa potom vo vymedzenej oblasti správa ako monopol.
Jedna z najväčších preukázaných kartelových dohôd obmedzujúcich súťaž v Slovenskej republike sa odohrala v roku 2004 v slovenskom stavebníctve medzi spoločnosťami STRABAG, Doprastav, Skanska, Inžinierske stavby Košice, Betamont a Mota-Engil.
Disney Channel (Česko)

Disney Channel je americká televízna stanica, ktorá vysiela od 19. septembra 2009 aj v Česku a na Slovensku. Je pomenovaná podľa tvorcu Mickey Mousa, Walta Disneyho. Je zameraná na vekovú kategóriu 3 – 6 rokov v bloku "Playhouse Disney" a na 6 – 14 rokov v normálnom vysielaní.
Vysielanie.
Kanál na slovenskom trhu ponúka iba dabované programy v češtine. Disney Channel poskytuje divákom iba filmy a seriály dabované v českom jazyku.